text: Esbjergfirma udvider i Vietnam
  23 juli 2014 kl. 04.59
  Den esbjergensiske offshore-virksomhed Semco Maritime vil være serviceværksted for borerigge i Sydøstasien. Det sker sammen med en vietnamesisk virksomhed.
  8.556 kilometer. Så langt er der fra Esbjerg til Vietnams hovedstad, Hanoi. Men afstandene på trods er Semco Maritime og PetroVietnam Marine Shipyard gået sammen om at levere reparation, renovering og opgradering af borerigge i Sydøstasien.
  De to firmaer vil yde servicen under navnet Vung Tau Rig Services. Firmaerne har samarbejdet siden 2012 og gennemført to succesfulde større opgraderinger af rigge i 2013. Nu er tiden så kommet til at styrke samarbejdet yderligere.
  - Vi byder Semco Maritime velkommen i vores hus og som en betroet partner. Vi forener vores kompetencer og gør det dermed muligt for os at nå et fælles mål ? at blive den førende rig service-specialist i Sydøstasien, sige Administrerende direktør i PetroVietnam Marine Shipyard, Phan Tu? Giang, i en pressemeddelelse.
  